CELEX: 62011TN0563
Language: fi
Date: 2011-10-28 00:00:00
Title: Asia T-563/11: Kanne 28.10.2011 — Anbouba v. neuvosto

28.1.2012   
            
            
               FI
            
            
               Euroopan unionin virallinen lehti
            
            
               C 25/53
            
         
      Kanne 28.10.2011 — Anbouba v. neuvosto
      (Asia T-563/11)
      (2012/C 25/104)
      Oikeudenkäyntikieli: ranska
      
         Asianosaiset
      
      
         Kantaja: Issam Anbouba (Homs, Syyria) (edustajat: asianajajat M.-A. Bastin ja J.-M. Salva)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi kaikilta osin
               
            
                  —
               
               
                  toteamaan, että kaikki kanteeseen sisältyvät kanneperusteet on hyväksyttävä
               
            
                  —
               
               
                  toteamaan, että riidanalaiset toimet on mahdollista kumota osittain, koska kyseisten toimien kumottaviksi vaaditut osat on mahdollista irrottaa toimesta
               
            
                  —
               
               
                  ja näin ollen
                  
                              —
                           
                           
                              kumoamaan osittain 2.9.2011 annetun neuvoston päätöksen 2011/522/YUTP, Syyriaan kohdistettavista rajoittavista toimenpiteistä annetun päätöksen 2011/273/YUTP muuttamisesta 23.9.2011 annetun neuvoston päätöksen 2011/628/YUTP ja Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 muuttamisesta 2.9.2011 annetun neuvoston asetuksen (EU) N:o 878/2011 poistamalla niistä Issam ANABOUBAn nimen ja viittaukset siihen, että hän tukisi Syyrian nykyistä hallintoa
                           
                        
                              —
                           
                           
                              toissijaisesti kumoamaan 2.9.2011 annetun neuvoston päätöksen 2011/522/YUTP, Syyriaan kohdistettavista rajoittavista toimenpiteistä annetun päätöksen 2011/273/YUTP muuttamisesta 23.9.2011 annetun neuvoston päätöksen 2011/628/YUTP ja Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 muuttamisesta 2.9.2011 annetun neuvoston asetuksen (EU) N:o 878/2011
                           
                        
            
                  —
               
               
                  edelliseen nähden toissijaisesti toteamaan, ettei kyseisiä päätöksiä ja asetusta voida soveltaa Issam ANBOUBAan, ja määräämään, että hänen nimensä ja häneen kohdistuvat viittaukset on poistettava luettelosta niistä henkilöistä, jotka ovat Euroopan unionin pakotteiden kohteena
               
            
                  —
               
               
                  velvoittamaan neuvoston korvaamaan väliaikaisena korvauksena yhden euron siitä henkisestä kärsimyksestä ja aineellisesta vahingosta, joka on aiheutunut Issam ANBOUBAn nimeämisestä Syyrian nykyisen hallinnon tukijaksi
               
            
                  —
               
               
                  velvoittamaan neuvoston korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu
                  
                              —
                           
                           
                              yhtäältä ihmisoikeuksien ja perusvapauksien suojaamiseksi tehdyn eurooppalaisen yleissopimuksen (Euroopan ihmisoikeussopimus) 6 artiklassa ja Euroopan unionin perusoikeusasiakirjan 48 artiklassa vahvistetun syyttömyysolettamaa koskevan periaatteen loukkaamiseen
                           
                        
                              —
                           
                           
                              toisaalta ilmeiseen arviointivirheeseen, koska kantajaa vastaan esitetyt syytökset eivät perustu objektiivisiin tosiseikkoihin vaan pelkkiin väitteisiin, jotka liittyvät kantajan yhteiskunnalliseen asemaan liikemiehenä
                           
                        
            
                  2)
               
               
                  Toinen kanneperuste, joka jakautuu neljään osaan ja joka perustuu puolustautumisoikeuksien, oikeudenmukaista oikeudenkäyntiä koskevan oikeuden, yksityiselämää koskevan oikeuden ja uskonnonvapauden loukkaamiseen, koska
                  
                              —
                           
                           
                              kantajalle ei ole toimitettu yhtäkään sellaista todistetta tai vakavasti otettavaa tietoa, jonka perusteella hänet olisi voitu kirjata pakotteiden kohteina olevien henkilöiden luetteloon, eikä häntä ole kuultu ennen riidanalaisten tointen toteuttamista
                           
                        
                              —
                           
                           
                              vastaaja on tyytynyt riidanalaisissa toimissa käyttämään hyvin yleistä sanamuotoa — jota ei sitä paitsi ole perusteltu millään tavalla — kun se on päättänyt kantajaan kohdistuvista rajoittavista toimenpiteistä
                           
                        
                              —
                           
                           
                              kantajaan kohdistuvien rajoittavien toimenpiteiden toteuttaminen on johtanut siihen, että kantajaan on kohdistunut voimakkaita reaktioita ja uhkauksia Syyrian hallinnon toteuttamien tukahduttamistoimenpiteiden uhreiksi joutuneiden henkilöiden ja ryhmien taholta
                           
                        
                              —
                           
                           
                              todellinen syy siihen, että kantajan osalta on toteutettu rajoittavia toimenpiteitä, liittyy uskontoon.